b'\n_START_ARTICLE_\nDolnja Bistrica\n_START_SECTION_\nZgodovina\n_START_PARAGRAPH_\nLeta 1232 je bila Dolnja Bistrica prvi\xc4\x8d omenjena kot Nova vas v starih listinah, ki se hranijo v Budimpe\xc5\xa1ti. Leta 1322 pa je bila \xc5\xbee omenjena kot Spodnja Bistrica, kasneje Dolnja Bistrica.\n_START_SECTION_\nZna\xc4\x8dilnosti\n_START_PARAGRAPH_\nJe ve\xc4\x8dinoma strnjeno naselje panonskega tipa. Neko\xc4\x8d so bile hi\xc5\xa1e cimprane-lesene ali pa blatnja\xc4\x8de-iz blata, ki so bile ve\xc4\x8dinoma pokrite s slamo. V obdobju do II. svetovne vojne so bila posamezna obmo\xc4\x8dja Dolnje Bistrice redno poplavljena, kasneje pa se je izvr\xc5\xa1ila regulacija reke Mure z nasipi in poplavljenih obmo\xc4\x8dij je danes znatno manj. _NEWLINE_Pogovorni jezik je prekmur\xc5\xa1\xc4\x8dina, ki je \xc5\xa1e vedno \xc5\xbeiv jezik, res pa je, da dana\xc5\xa1nja mladina ne uporablja ve\xc4\x8d tiste prekmur\xc5\xa1\xc4\x8dine, ki so jo neko\xc4\x8d govorile starej\xc5\xa1e generacije, kar je posledica vpliva knji\xc5\xbenega jezika in sredstev javnega obve\xc5\xa1\xc4\x8danja.\n_START_SECTION_\nGospodarstvo\n_START_PARAGRAPH_\nSlabo stanje prekmurskega gospodarstva je tudi tu vidno. Ve\xc4\x8djega kmeta skoraj ni, pa tudi \xc5\xbeivine ni ve\xc4\x8d toliko. Ljudje odhajajo na delo v Mursko Soboto in Lendavo. Tudi obrtnikov je bolj malo. Neko\xc4\x8d se je skoraj vsaka hi\xc5\xa1a ukvarjala s poljedelstvom.\n_START_SECTION_\nTurizem\n_START_PARAGRAPH_\nTurizem postaja ena najpomembnej\xc5\xa1ih gospodarskih dejavnosti. Zaradi naravne lepote, reke Mure, najenih mrtvic, in kme\xc4\x8dkega \xc5\xbeivljenja, turisti radi zahajajo v te kraje. Privabijo jih \xc5\xa1torklje, planinska in kolesarska pot ob Muri, \xc5\xa1tevilne prireditve in ogled pravega kme\xc4\x8dkega \xc5\xbeivljenja.\n_START_SECTION_\n\xc5\xbdivalstvo\n_START_PARAGRAPH_\nBela \xc5\xa1torklja je ptica selivka, ki vsako leto v mesecu aprilu prileti v na\xc5\xa1e kraje in ostane do meseca septembra. Hrani se predvsem z \xc5\xbeabami, plazilci ter mehku\xc5\xbeci. Gnezdi na drevju, drogovih ali na zgradbah blizu naselja. Prezimi pa v Afriki.'